Odense Adresse-Contoirs Efterretninger, 1847-02-06
Efter foreløbig Afhandling med Andrageren udsættes denne Sags endelige Afgjørelse til næste Møde. 19. Diernisse Sogneforstanderskab anholder om, at den specielle Skolekasse maatte forenes med den almindelige. Dette Andragende blev approberet, imod at de Udgifter, der skulle udredes af den specielle Skolekasse foranstaltes afholdt af Districtet, saaledes, at de Fornødenheder der behøves ikke mangle. 20. Et Andragende fra Christoffer Henriksen af Ellested, om at en ny Steenkiste maatte blive anlagt over den mindre Landevei ved hans Jord vesten for Lindeskov for at aflede skadeligt Vand fra hans Jorder til den søndre Side ned over den derværende Mose. Amtsraadet fandt efter Omstændighederne at burde komme Christoffer Henriksen til Hielp med den attraaede Steenkiste, og var derfor villig til at beordre Veimesteren at foranstalte Steenkisten anbragt paa Amtsrepartitionsfondets Regning, imod at Christoffer Henriksen paatager sig det Kjørselsarbeide som Opførelsen udfordrer. 21. J Anledning af en Skrivelse fra det Kongelige Rentekammer, hvorved forlanges Oplysning om det Vandløb hvorved Proprietair Engelsted til Rørbek agter at drive en Gryn mølle istedetfor den i sin Tid nedlagte Kornmølle, er af nogen Betydenhed, og om det kan antages, at dets Afbenyttelse til det ansøgte Mølleanlæg kan være til Hinder for Vandets Brug, navnlig til Engvanding, udbad Amtmanden sig Amtsraadets Yttringer, idet han gjorde Raadet bekjendt med den gjennem Herredsfogden indhentede Erklæring fra Flødstrup Sogneforstanderskab. Amtsraadet var af den Formening, at denne Sag udfordrer nærmere Undersøgelse, da dette Vandløb er optaget blandt de større Vandløb saavel i Odense som Svendborg Amter, og det er Raadet bekjendt, at der er eller vil indkomme Besværinger over Vandets Opstemning fra Revninge og Rynkebye, Sogne i Odense Amt, og man ansaae det derfor for rettest, at der blev indhentet Erklæringer fra disse Sogne, hvorefter Amtsraadet nærmere vil yttre sig om Sagen. 22. En Besværing fra Bregninge Sogns Beboere over Ansættelsen til Fattigbidrag for 1847, en dito fra Færgemand Niels Løve, samt endeel Anmærkninger i Anledning af Regnskabet for 1846, hvorover er indhentet Sogneforstanderskabets Erklæringer, hvormed Ligningen følger. De over Ligningen indkomne Besværinger, saavelsom de derover indhentede Oplysninger, bleve gjennemgaaede og tagne under nøieste Overveielse, og da det befindes, at Klasseantallet som er lagt til Grund for Ligningen er forhøiet, ikke alene for Beboerne i Troense, men ogsaa for Hartkornsbrugerne i et saadant Forhold, som man efter de stedfindende Omstændigheder og Vedkommendes Forfatning og Erhver ikke kunde ansee upassende, kunde man ingen tilstrækkelig beføielse finde til at bestemme nogen Forandring i den paaklagede Ligning, og paa tvivler man ikke, at Sogneforstanderskabet ved hver foretagende Ligning vil tage saadant Hensyn til Modification eller Forhøielse i Klasseforholdet, som efter dets Overbeviisning og locale Kundskab til Ydernes Kaar maatte ansees passende, og til hvilken Forandring Forstanderskabet er berettiget. Forsaavidt der iøvrigt andrages paa, at en Commission maatte forordnes til at bestemme Grundvolden for de fremtidige Ligninger, organiseret udenfor de i Communalanordningen foreskrevne Regler, da kan Amtsraadet ikke herpaa indlade sig, hvorimod det vil have sit Forblivende ved Anordningen. De til Regnskabet for 1846 fremsatte bemærkninger, hvorover de behøvende Oplysninger ere indhentede, vil efter Regnskabets Eftersyn nærmere blive deciderede. 23. En Skrivelse til det Kongelige Danske Cancellie fra Bjerrebye Sogneforstanderskab, hvorved Amtsraadets Resolution af 29 October f. A., betræffende Brugen af Sognets offentlige Gruusgrave til de mellem Mand og Mand inddeelte offentlige Biveie, paaankes, i hvilken Anledning ogsaa er indkommen Andragender fra en en stor Deel af Sognebeboerne om at det maatte forblive ved Amtsraadets Resolution. Ligeledes følger nærmere Erklæringer fra Beboerne og Sogneforstanderskabet.